Անդրադառնալով ֆիքսված համացանցի հետ կապված բաժանորդների բողոքներին՝ Կ. Օդաբաշյանը նշել է, որ հիմնական խնդիրը կրկին մնում է անհամապատասխանությունը՝ ստացվող և օգտագործվող ծավալների միջև: «Մենք քանիցս հայտարարել ենք, ու այդ մասին պատրաստ եմ նորից խոսել. եթե գնում եք, օրինակ, 1 Մեգաբայթ ծավալով ինտերնետ, ուրեմն հնարավոր չէ մի քանի սարքով (հեռախոսով, պլանշետով կամ, ասենք, համակարգչով) միանգամից որակյալ կապ ստանալ: Ասածս թող ոչ ոք սխալ չընկալի այն առումով, թե կոչ եմ անում ավելացնել ինտերնետ կապի ծավալները, ամենևին, բայց դա է իրողությունը»,- ասել է Օդաբաշյանը և ընդգծել, որ միայն հուլիս ամսվա մեջ 13.1 %-ով աճել են ինտերնետ կապով կատարած անվճար զանգերը, և եթե բջջային կապի րոպեավճարի վերածեն, ապա կկազմի 92-156 մլն դրամ: